Ο **Κωνσταντίνος Λαΐφης** (Παραλίμνι, γένν. 19 Μαΐου 1993) είναι Κύπριος διεθνής ποδοσφαιριστής, ο οποίος αγωνίζεται στο Πρωτάθλημα Βελγίου για τη Σταντάρ Λιέγης.

Σταδιοδρομία σε συλλογικό επίπεδο
---------------------------------

### Πρώιμα χρόνια

Με τον αθλητισμό ασχολήθηκε σε μικρή ηλικία και από την παιδική του έπαιζε τένις και ποδόσφαιρο, στο σωματείο της περιοχής του Ένωσις Νέων Παραλιμνίου. Όταν έγινε 16 χρονών, πήγε στις ακαδημίες του αγγλικού συλλόγου Νότιγχαμ Φόρεστ, μαζί με αρκετούς Κύπριους παίχτες. Τον επόμενο χρόνο της παραμονής του, αγωνιζόταν όλο και περισσότερο, ενώ σημείωσε ένα τέρμα. Παρέμεινε για τρίτη χρονιά στην ομάδα, όμως γύρισε στην πατρίδα του και ξεκίνησε να προπονείται στην Ανόρθωση. Στη συνέχεια υπέγραψε ένα βραχυπρόθεσμο συμβόλαιο με την κυπριακή ομάδα. Όταν αργότερα συμφωνήθηκε η διακοπή της συνεργασίας του με το βρετανικό σύλλογο, υπέγραψε το πρώτο του επαγγελματικό συμβόλαιο.

### Ανόρθωσις

Ο παίκτης έκανε το ντεμπούτο του στην πρώτη ομάδα της Ανόρθωσης τον Φεβρουάριο της περιόδου 2011-12 στο κύπελλο Κύπρου, αγωνιζόμενος στη θέση τον Βενσάν Λαμπάν από το 61' εναντίον του ΑΠΟΠ Κινύρα. Αυτή ήταν η τελευταία φορά που αγωνίστηκε έως τον Ιούλιο του 2013, όταν οι τραυματισμοί των Βαλεντίνου Σιέλη και Αντρέα Αβράαμ άφησαν κενό στην αριστερή πτέρυγα στα φιλικά προετοιμασίας. Ο Λαΐφης αξιοποίησε την ευκαιρία, αγωνιζόμενος ως βασικός στην επαναληπτική συνάντηση για το β΄ προκριματικό γύρο του Γιουρόπα Λιγκ με αντίπαλο τη σουηδική Γκέφλε ΙΦ.

Δανεισμός στην Αλκή Λάρνακας
Ακολούθησε ο δανεισμός έως τα τέλη Ιανουαρίου του 2014 στην Αλκή Λάρνακας, με την οποία πραγματοποίησε την πρώτη του εμφάνιση στην Α΄ εθνική Κύπρου και συνολικά 15. Ισοφαρίζοντας για το τελικό 1-1 κατά τον αγώνα με το πρώην του σωματείο ΕΝ Παραλιμνίου, πέτυχε το παρθενικό του γκολ στην κατηγορία.

Επιστροφή στην Ανόρθωση
Επανερχόμενος στην Ανόρθωση, σημείωσε για την τελική φάση του πρωταθλήματος (πλέι οφ) 10 συμμετοχές, ενώ τις επόμενες δύο περιόδους 53 και 8 τέρματα.

### Ολυμπιακός Πειραιώς

Στις 29 Ιουνίου του 2016, η ΠΑΕ Ολυμπιακός ανακοίνωσε την απόκτηση του ποδοσφαιριστή, με μεταγραφή κόστους 600 χιλιάδων ευρώ.

#### Δανεισμός στη Σταντάρ Λιέγης

Λίγες μέρες μετά την ανακοίνωση της μεταγραφής του στον Ολυμπιακό, ανακοινώθηκε πως παραχωρείται δανεικός για δύο χρόνια, με οψιόν αγοράς, στη Σταντάρ Λιέγης.

Προσωπική ζωή
-------------

Στις 14 Ιουνίου 2021, απέκτησε το πρώτο του παιδί, έναν γιο, με την σύντροφο του, Σώτια Βασιλείου.

Σταδιοδρομία με τις εθνικές ομάδες
----------------------------------

### Κλιμάκια μικρότερων ηλικιών

Αγωνίστηκε σε μικρά τμήματα της εθνικής του ομάδας, αρχικά με την Κ-17 δύο –τουλάχιστον– φορές, ακολούθως δε στην Νέων κατά τον προκριματικό γύρο του Ευρωπαϊκού πρωταθλήματος 2012. Το Μάρτιο του 2013 πραγματοποίησε το ντεμπούτο του για την Ελπίδων, όταν αγωνίστηκε στα προκριματικά του Ευρωπαϊκού Πρωταθλήματος Κ-19 εναντίον της αντίστοιχης εθνικής του Βελγίου και γνωρίζοντας την ήττα με 2-0, ενώ μετείχε στις περισσότερες από τις 8 αναμετρήσεις της φάσης.

### Εθνική ανδρών

Στις 16 Νοεμβρίου του 2014, χρίστηκε διεθνής για πρώτη φορά με την ομάδα Ανδρών, στα προκριματικά του Ευρωπαϊκού Πρωταθλήματος 2016 με αντίπαλο την Ανδόρα, όπου η Κύπρος επιβλήθηκε 5-0.

Παραπομπές
----------

1. ↑  «2009-2010 Academy Players». Nottingham Forest F.C. Αρχειοθετήθηκε από το πρωτότυπο στις 27 Μαΐου 2010. Ανακτήθηκε στις 30 Ιουνίου 2016.  (Αγγλικά)
2. ↑  «Academy Players 2010-11 Season». Nottingham Forest F.C. Αρχειοθετήθηκε από το πρωτότυπο στις 29 Σεπτεμβρίου 2010. Ανακτήθηκε στις 30 Ιουνίου 2016.  (Αγγλικά)
3. ↑  «Academy Reports 2010-11». Nottingham Forest F.C. Αρχειοθετήθηκε από το πρωτότυπο στις 5 Σεπτεμβρίου 2011. Ανακτήθηκε στις 30 Ιουνίου 2016.  (Αγγλικά)
4. ↑  «Επένδυσε στον Κωνσταντίνο Λαΐφη». sentragoal.gr. 2011-11-29.. Ανακτήθηκε στις 2013-08-17. [*νεκρός σύνδεσμος*]
5. ↑  «List of scholars whose registrations have been cancelled by mutual consent between 01/01/2012 and 31/01/2012». The Football Association. Ανακτήθηκε στις 18 Αυγούστου 2013.  (Αγγλικά)
6. ↑  «Ανόρθωση: εγγράφεται στην ΚΟΠ και ο Λαΐφης». balla.com. 2012-01-31. Αρχειοθετήθηκε από το πρωτότυπο στις 2013-08-14.. Ανακτήθηκε στις 2013-08-17.
7. ↑  «Anorthosis vs. APOP Kinyras 3–0». soccerway.com. Ανακτήθηκε στις 18 Αυγούστου 2013.  (Αγγλικά)
8. ↑  «Αρπάζει την ευκαιρία ο Λαΐφης». 24sports.com. 2013-07-06. Αρχειοθετήθηκε από το πρωτότυπο στις 2013-08-18.. Ανακτήθηκε στις 2013-08-18.
9. ↑  «UEFA Europa League 2014: Gefle-Anorthosis 4-0». UEFA. Ανακτήθηκε στις 18 Αυγούστου 2013.  (Αγγλικά)
10. 1 2  Κωνσταντίνος Λαΐφης > Performance data • 13/14, transfermarkt.gr (Αγγλικά)
11. 1 2  K. Laifis, soccerway.com
12. ↑  «Ανακοίνωσε Λαΐφη ο Ολυμπιακός». sport24.gr. 29 Ιουνίου 2016. Ανακτήθηκε στις 30 Ιουνίου 2016.
13. ↑  Κωνσταντίνος Λαΐφης • Transfer history, transfermarkt.gr (Αγγλικά)
14. ↑  «Laifis Konstantinos rejoint les Rouches» [Konstantinos Laifis joins the Reds] (στα Γαλλικά). Royal Standard de Liège. 9 Ιουλίου 2016. Αρχειοθετήθηκε από το πρωτότυπο στις 13 Ιουλίου 2016. Ανακτήθηκε στις 9 Ιουλίου 2016.
15. ↑  «O Κωνσταντίνος Λαΐφης έγινε πατέρας - Η πρώτη φωτογραφία με το νεογέννητο». *Hello Magazine Cyprus*. 14 Ιουνίου 2021. Ανακτήθηκε στις 7 Ιανουαρίου 2022.
16. ↑  Κωνσταντίνος Λαΐφης > National team > Cyprus U17, transfermarkt.gr (Αγγλικά)
17. ↑  Kostas Laifis, ιστότοπος Ένωσης Ευρωπαϊκών Ομοσπονδιών Ποδοσφαίρου (UEFA) (Αγγλικά)
18. ↑  Κωνσταντίνος Λαΐφης > National team > Cyprus U21, transfermarkt.gr (Αγγλικά)
19. ↑  Leonidou, John (16 Νοεμβρίου 2014). «Efrem powers Cyprus to Andorra triumph». UEFA. Ανακτήθηκε στις 10 Φεβρουαρίου 2015.  (Αγγλικά)

Εξωτερικοί σύνδεσμοι
--------------------

* Ιστότοπος, Ένωση Ευρωπαϊκών Ομοσπονδιών Ποδοσφαίρου (UEFA) (Αγγλικά)
* Κωνσταντίνος Λαΐφης, transfermarkt.gr (Αγγλικά)
* K. Laifis, soccerway.com.

  


|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Ποδόσφαιρο
* Πύλη:Κύπρος
 |

 |